|  |  |
| --- | --- |
|  | |
| **МИНИСТАРСТВО ГРАЂЕВИНАРСТВА,** | |
| **САОБРАЋАЈА И ИНФРАСТРУКТУРЕ** | |
| Број:404-02-132/3/2019-02 | |
| Датум:7.8.2019. године | |
| Немањина 22-26, Београд | |

**ПРЕДМЕТ:** **Појашњење конкурсне документације за јавну набавку Услуге надзорног органа- Инжењер на пројекту Сектор 1 и Сектор 2, ЈН број: 32/2019**

У складу са чланом 63. став 2. и став 3. Закона о јавним набавкама („Службени гласник Републике Србије“, бр. 124/12, 14/15 и 68/15), објављујемо следећи одговор, на питање:

**ПИТАЊЕ 1**

Наручилац је предметну набавку обликовао у две одвојене партије и у конкурсној документацији предвидео посебан Модел уговора за сваку од две Партије.

Компанија која намерава да поднесе понуду за Партију 1 – Стручни надзор (Инжењер) на Пројекту мађарско-српске железничке пруге на територији Републике Србије, деоница Београд Центар – Стара Пазова,  ангажована је од стране главног извођача радова РЗД Интернатионал, као Консултант за пружање техничке помоћи на деоници која је обухваћена предметом јавне набавке број 32/2019 - Партија 2.

Овим путем Вас Молимо за потврду да не постоји сукоб интереса који би поменуту компанију дисквалификовао са учешћа за Партију 1 у оквиру поступка јавне набавке број 32/2019.

**ОДГОВОР 1**

Заинтересовани понуђачи достављају понуде за сваку партију посебно.

У конкретном случају, ако је заинтересовани понуђач ангажован као консултант за пружање техничке помоћи на деоници која је обухваћена предметом јавне набавке број 32/2019 - Партија 2, није у сукобу интереса ако поднесе понуду за Партију 1.

**ПИТАЊЕ 2**

Наручилац је као допунски услов – располагање потребним кадровским капацитетом између осталог предвидео: искуство као Надзорни орган на пројектима модернизације, изградње/реконструкције железничке или путне инфраструктуре окончаних у последњих 10 година и реализованих према ФИДИЦ моделу уговора. Молимо Вас за потврду да ли ће Наручилац узимати као референтне, пројекте који су рађени по ЕПЦ моделу уговора, који је сличан ФИДИЦ формату?

**ОДГОВОР 2**

ЕПЦ модел уговора припада групи ФИДИЦ модела уговора, тако да ће Наручилац узимати као референтне, пројекте који су рађени по ЕПЦ моделу уговора.